Amerika Latina
I Amerika Latina, amin' ny ankapobeny, dia ny faritr' i Amerika misy ireo firenena manao ny fiteny rômana (fiteny espaniôla, pôrtogey) ho fiteny ôfisialy. I Amerika Latina dia mahafaoka an' i Amerika Hispanika sy nosy Karaiba sasany, ary saika i Amerika Atsimo sy i Amerika Afovoany manontolo. Na dia fiteny rômana aza ny fiteny frantsay dia tsy isan' i Amerika Latina ireo firenena miteny frantsay. Ireo firenenana mahaleotena miteny espaniôla sy pôrtogey ao Amerika no mamorona an' i Amerika Latina, izay atao hoe Iberô-Amerika. I Pôrtô-Rikô, i Beliza, i Haitỳ, ireo Antilia frantsay ary i Goiana frantsay kosa dia matetika tsy isaina ho ao amin' i Amerika Latina.

Ny mponina ao Amerika Latina dia ahitana foko isan-karazany, ifangaroan' ny taranak' ireo vahoaka amerindiana, ny taranak' ireo mpanjana-tany eorôpeana, ireo andevo avy aty Afrika ary ireo mpifindra monina taty aoriana, Italiana, Alemàna, Libanô-Siriana, Japôney, sns, arakaraka ny faritra. Ny fivavahana be mpanaraka indrindra dia ny kristianisma, indrindra ny katôlisisma, izay ifaninanan' ireo fiangonana evanjelika. Ny fivavahana amerindiana sy ny fivavahana afrô-amerikana dia mbola arahin' ny ampahan' ny mponina. I Amerika Latina dia manana velarana mirefy 20 010 600 km2, ka mihoatra ny 3,9 %n' ny velaran' ny tany manontolo izany, ary 13,5 %n' ny valaran' ny tany maina. Tamin' ny taona 2012 dia nisy mponina 600 tapitrisa i Amerika Latina.

Jereo koa

Ireo kôntinenta 

 Afrika

 Azia
 Eorôpa
 Amerika

 Antarktika

 Ôseania

Faritra ao Amerika 

 Amerika Avaratra
 Amerika Atsimo
 Amerika Afovoany
 Amerika Latina